****

 **REPUBLIKA HRVATSKA**

**BJELOVARSKO-BILOGORSKA ŽUPANIJA**

 **OPĆINA BEREK**

 **OPĆINSKO VIJEĆE**

**KLASA: 021-05/23-01/02**

**URBROJ: 2103-06-01-23-7**

**Berek, 21. prosinca 2023. godine**

**Z A P I S N I K**

 o radu 16. sjednice Općinskog vijeća Općine Berek održane 14. prosinca 2023. godine (četvrtak) u općinskoj vijećnici koja je započela sa radom u 12:00 sati.

 Nazočni vijećnici: Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović (8).

 Na sjednici je nazočna Ivana Cindrić Jurčević, pročelnica Jedinstvenog upravnog odjela Općine Berek, Vesna Juretić, Viša stručna suradnica za opće i imovinsko-pravne poslove, i načelnik.

 Predsjednik Općinskog vijeća otvara sjednicu, pozdravlja prisutne, konstatira da je na sjednici nazočno 9 vijećnika te zahvaljuje na odazivu na sjednicu.

 Predsjednik Općinskog vijeća čita predloženi dnevni red.

**D N E V N I R E D:**

1. Usvajanje zapisnika sa 16. sjednice općinskog vijeća,
2. Prijedlog Proračuna Općine Berek za 2024. godinu s projekcijama za 2025. i 2026. godinu te sa Bilješkama uz Proračun i pripadajućim Programima,
3. Odluka o izvršavanju Proračuna Općine Berek za 2024. godinu,
4. Odluka o raspoređivanju sredstava za redovito godišnje financiranje političkih stranaka i nezavisnih vijećnika u 2024. godini,
5. Odluka o prodaji zemljišta u k.o. Gornja Garešnica – Viktorija Jambrišak,
6. Odluka o usvajanju Plana djelovanja na području prirodnih nepogoda Općine Berek za 2024. godinu,
7. Smjernice za organizaciju i razvoj sustava civilne zaštite za razdoblje 2024. do 2027. godine,
8. Plan razvoja civilne zaštite Općine Berek za 2024. godinu,
9. Godišnji provedbeni plan unaprjeđenja zaštite od požara na području Općine Berek,
10. Odluka o sufinanciranju programa rane intervencije
11. Razno

Predsjednik vijeća Tomislav Šunjić, daje dnevni red na usvajanje.

 Bez rasprave jednoglasno, s osam (8) glasova „ZA“ (Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović) usvojen je dnevni red.

 Prelazi se na sam rad sjednice po točkama dnevnog reda.

 **AD. 1. Usvajanje zapisnika sa 15. sjednice općinskog vijeća**

 Predsjednik općinskog vijeća govori kako je zapisnik dobiven u materijalima te da je to zapisnik sa zadnje sjednice. Otvara raspravu.

 Bez rasprave jednoglasno, s osam (8) glasova „ZA“ (Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović) usvojen je **Zapisnik sa 15. sjednice općinskog vijeća.**

*(Zapisnik sa 15. sjednice općinskog vijeća nalazi se u privitku ovoga zapisnika i čini njegov sastavni dio)*

**AD. 2. Prijedlog Proračuna Općine Berek za 2024. godinu sa projekcijama za 2025. i 2026. godinu te sa Bilješkama uz Proračun i pripadajućim Programima**

 Predsjednik Općinskog vijeća napominje kako je to naša zakonska obveza, kao i svih općina i gradova. Proračun na nivou države je usvojen, tako i sve jedinice lokalne i područne samouprave su u zakonskoj obvezi da usvoje svoje proračune i pošalju ih u Ministarstvo financija RH. Predsjednik daje riječ pročelnici da ona u kratkim crtama pojasni osnovne smjernice proračuna za 2024. godinu i projekcije za 2025. godinu.

Pročelnica nastavlja kako je prijedlog proračuna za 2024. godinu na prvoj stranici i ističe da su planirani prihodi u iznosu 2.628.868,00 EUR. Iznos se uglavnom odnosi na kapitalne investicije koje Općina namjerava provesti u 2024. godini. Najznačajniji je dječji vrtić čija je javna nabava prošla. Otvorene su ponude, ali sada slijedi ono zakonski što se mora napraviti, a to je kontrola svih pristiglih ponuda i jesu li one u skladu sa Zakonom o javnoj nabavi. Taj projekt sa svim izdacima tijekom izgradnje nam je u vrijednosti od 1.500.000 EUR.

Pročelnica zatim nastavlja o poučnoj stazi, a što je planirano i u idućoj godini. Dosadašnji izvođač radova ponio se je dosta neozbiljno i nekooperativno, pa smo morali raskinuti ugovor s njime. Sada smo u fazi ponovnog raspisivanja natječaja da odaberemo novoga.

Nastavlja s programom „Zaželi“ koji će se i u 2024. nastaviti, te su i za njega planirana sredstva u vrijednosti od 112.000 EUR. Program „Zaželi“ planiran je u novoj fazi u trajanju od tri godine.

 Pročelnica potom dalje nastavlja i ističe kako nisu zanemarive i dosadašnje pomoći koje smo imali za novorođenčad, za sufinanciranje djece za smještaj u dječje vrtiće, zatim za malu školu, za plaću odgojiteljice, potom za radne materijale za sve osnovnoškolce s područja Općine Berek, a za učenike u osnovnim školama u Bereku i u Trnovitičkom Popovcu. Zatim ističe i kako su tu i srednjoškolci koje Općina pomaže s 20 EUR u mjesečnom iznosu, te studenti koje Općina pomaže s 300 EUR.

Pročelnica nastavlja da je Općina u ovoj godini raspisala javnih poziv za mlade obitelji gdje im se pomaže kod kupnje/izgradnje njihove prve nekretnine. To će se nastaviti i u idućoj godini.

Važno je napomenuti da pomažemo i socijalno ugroženima, prema našim mogućnostima i prema njihovim zahtjevima.

Zatim nastavlja i ističe tekuće održavanje u društvene domove, te u nerazvrstane ceste na području Općine.

Važan izdatak u idućoj godini su potrebna sredstva za plaće zaposlenih. To su izdaci koji će biti u idućoj godini.

Nastavlja ističući udruge koje djeluju na području Općine Berek, a koje svakako pomažemo. To su NK, KUD, udruge umirovljenika, udruga „Čuvari starine“ iz Ruškovca, vjerske ustanove. To će se i dalje nastaviti i u 2024. godini.

Predsjednik zahvaljuje pročelnici i otvara raspravu o 2. točki dnevnog reda. Obraća se vijećnicima s pitanjem javlja li se netko za riječ, odnosno ima li netko kakvo pitanje.

Vijećnica Senka Jambrišak javlja se s pitanjem može li se ili je već i planirano proračunom vezano za Božićnice za umirovljenike. Naime, nastavlja, na sastanku sa županom župan je rekao da je BBŽ izdvojila po 20 EUR za umirovljenike, te kako su se načelnici složili da i općine na svom području izdvoje određena sredstva. Načelnik odgovara da se moraju jasno napraviti određeni kriteriji odnosno kriterij prema kojima bi se i onda po tome pitanju moglo raditi. Nastavlja kako je potrebno zatražiti podatke HZMO-e za popis umirovljenika i utvrditi iznos primanja. Naglašava kako su to posebne odluke, te ističe kako se ovaj prijedlog može uzeti u razmatranje u idućoj godini.

Predsjednik zahvaljuje načelniku, i nastavlja kako će se iduće godine izraditi popis i kriteriji. Potom pita vijećnike ima li još pitanje. Nema pitanja. Daje riječ načelniku.

Načelnik pozdravlja sve prisutne vijećnice i vijećnike, i sredstva priopćavanja. Načelnik započinje s izlaganjem o dječjem vrtiću ističući kako je to jedna od najvećih investicija za iduću godinu. Potom govori kako će se ovih dana potpisati ugovor. Radi se o investiciji od nešto više od 1.000.000,00 EUR. Nastavlja da je bilo pet ponuda.

Zatim predsjednik nastavlja s pitanjem: „Ima li tko kakvu primjedbu?“. Budući da nema primjedbi, predsjednik stavlja prijedlog proračuna na glasanje.

 Bez rasprave jednoglasno, s osam (8) glasova „ZA“ (Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović) usvojen je **Prijedlog Proračuna Općine Berek za 2024. godinu sa projekcijama za 2025. i 2026. godinu te sa Bilješkama uz Proračun i pripadajućim Programima.**

*(Prijedlog Proračuna Općine Berek za 2024. godinu sa projekcijama za 2025. godinu i 2026. godinu te sa Bilješkama uz Proračun i pripadajućim Programima nalazi se u privitku ovoga zapisnika i čini njegov sastavni dio)*

**AD. 3. Odluka o izvršavanju Proračuna Općine Berek za 2024. godinu**

Predsjednik stavlja ovu Odluku na glasovanje.

Bez rasprave jednoglasno, s osam (8) glasova „ZA“ (Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović) usvojena je **Odluka o izvršavanju Proračuna Općine Berek za 2024. godinu**.

*(Odluka o izvršavanju Proračuna Općine Berek za 2024. godinu nalazi se u privitku ovoga zapisnika i čini njegov sastavni dio)*

**AD. 4. Odluka o raspoređivanju sredstava za redovito godišnje financiranje političkih stranaka i nezavisnih vijećnika u 2024. godini**

Predsjednik ističe kako nam je to zakonska obveza, te objašnjava da stranke koje su dobile vlast, a to je Hrvatska demokratska zajednica. Obaveza je u iznosu od 1.248,00 EUR. Nadovezuje se pročelnica i ističe kako žene imaju 10% veći iznos jer su podzastupljeni spol. Bez rasprave jednoglasno, s osam (8) glasova „ZA“ (Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović) usvojena je **Odluka o raspoređivanju sredstava za redovito godišnje financiranje političkih stranaka i nezavisnih vijećnika u 2024. godini.**

 Bez rasprave jednoglasno, s osam (8) glasova „ZA“ (Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović) usvojena je **Odluka o raspoređivanju sredstava za redovito godišnje financiranje političkih stranaka i nezavisnih vijećnika u 2024. godini.**

*(Odluka o izvršavanju Proračuna Općine Berek za 2024. godinu nalazi se u privitku ovoga zapisnika i čini njegov sastavni dio.)*

**AD. 5. Odluka o prodaji zemljišta u k.o. Gornja Garešnica – Viktorija Jambrišak**

Predsjednik vijeća nastavlja da se u materijalima nalazi i predmetna Odluka iz točke 5. dnevnog reda, skupa s oznakama katastarskih čestica i izvodom iz katastarskog plana. Površina zemljišta iznosi oko 860m2. Nastavlja načelnik i pojašnjava da se ovdje donosi odluka o postupanju za pripremu natječaja i daljnje postupanje za prodaju ovoga zemljišta i može se javiti tko želi. Načelnik nastavlja da treba kod sudskog vještaka za procjenu. Zato sada tražimo određeno mišljenje, i da će se sastaviti povjerenstvo sa stručnim ljudima koje će izraditi procjenu bez sudskog vještaka i da se sve te čestice stave u taj dio. Nadalje, ističe da, odluka, dapače, da ide van i da se i krene u postupak prodaje.

Bez rasprave jednoglasno, s osam (8) glasova „ZA“ (Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović) usvojena je **Odluka o prodaji zemljišta u k.o. Gornja Garešnica – Viktorija Jambrišak.**

*(Odluka o prodaji zemljišta u k.o. Gornja Garešnica – Viktorija Jambrišak nalazi se u privitku ovoga zapisnika i čini njegov sastavni dio)*

**AD. 6. Odluka o usvajanju Plana djelovanja na području prirodnih nepogoda Općine Berek**

Pročelnica pojašnjava da ova Odluka proizlazi iz zakonske obveze *Zakona o ublažavanju i uklanjanju posljedica prirodnih nepogoda*. Nastavlja kako se radi o jednoj proceduri koju mora imati svaka općina. Pojašnjava, nadalje, kako ovim Planom su detaljno razrađene aktivnosti – što ide i kojim redoslijedom, registar šteta, i na kraju kako se provode isplate za slučaj štete nastale na stambenim objektima, usjevima, komunalnoj infrastrukturi.

Bez rasprave jednoglasno, s osam (8) glasova „ZA“ (Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović) usvojena je **Odluka o usvajanju Plana djelovanja na području prirodnih nepogoda Općine Berek.**

*(Odluka o usvajanju Plana djelovanja na području prirodnih nepogoda Općine Berek nalazi se u privitku ovoga zapisnika i čini njegov sastavni dio)*

**AD. 7. Smjernice za organizaciju i razvoj sustava civilne zaštite za razdoblje od 2024. do 2027. godine**

Nastavlja načelnik te pojašnjava trenutnu situaciju vezano za Stožer civilne zaštite. Naime, budući da osobe Draženka Šeli (sada u mirovini, radila kao medicinska sestra) i Marijan Špiranec (radio je kao veterinar u Veterinarskoj ambulanti Sedlić) više nisu tu i ne rade na tome dijelu. Stoga, potrebno je zatražiti očitovanje institucija (Dom zdravlja, te Veterinarska ambulanta Bjelovar) te da navedene institucije pošalju ime i prezime osoba koje bi sada bile zadužene u tome području, odnosno svoje predstavnike.

 Bez rasprave jednoglasno, s osam (8) glasova „ZA“ (Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović) usvojene su **Smjernice za organizaciju i razvoj sustava civilne zaštite za razdoblje od 2024. do 2027. godine.**

*(Smjernice za organizaciju i razvoj sustava civilne zaštite za razdoblje od 2024. do 2027. godine nalaze se u privitku ovoga zapisnika i čini njegov sastavni dio)*

**AD. 8. Plan razvoja civilne zaštite Općine Berek za 2024. godinu**

Predsjednik pojašnjava i upućuje nazočne vijećnike na stranicu 5. – *Planirana sredstva po proračunu za 2024*. Nastavlja, te ističe iznose izdvojenih sredstava za pojedine stavke, kako slijedi:

1. *VATROGASTVO* – 31.500,00 EUR,
2. *UDRUGE GRAĐANA* – 3.000,00 EUR,
3. *OSTALE SLUŽBE I PRAVNE OSOBE* – 16.200,00 EUR.

*Sveukupno* planirano iznosi 51.400,00 EUR (obzirom da je ovim Planom predviđena i stavka za *Civilnu zaštitu* u iznosu od 700,00 EUR.).

Pročelnica nastavlja vezano za stavku „*VATROGASTVO*“. Uz zakonsku obvezu da Općina mora financirati vatrogasnu zajednicu, svakako su i uvedena sredstva za DVD Berek, koji je neprofitna organizacija, te je time i Stjepan Šantalab zaposlen. Slijedom navedenoga, proračunom su planirani izdaci za plaće. Tako je iznos od 31.500,00 EUR i planiran za iduću godinu.

Bez rasprave jednoglasno, s osam (8) glasova „ZA“ (Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović) usvojen je **Plan razvoja civilne zaštite Općine Berek za 2024. godinu**.

*(Plan razvoja civilne zaštite Općine Berek za 2024. godinu nalaze se u privitku ovoga zapisnika i čini njegov sastavni dio)*

**AD. 9. Godišnji provedbeni plan unaprjeđenja zaštite od požara na području Općine Berek**

Predsjednik započinje ovu točku dnevnog reda. Načelnik se uključuje naglašavajući da je smisao na prevenciji te ukazuje na situaciju vezano za DVD i problem stručne spreme. Predsjednik ističe kako se uz vatrogastvo i dobrovoljna vatrogasna društva uvijek veže tradicija.

Bez rasprave jednoglasno, s osam (8) glasova „ZA“ (Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović) usvojen je **Godišnji provedbeni plan unaprjeđenja zaštite od požara na području Općine Berek**.

*(Godišnji provedbeni plan unaprjeđenja zaštite od požara na području Općine Berek nalazi se u privitku ovoga zapisnika i čini njegov sastavni dio)*

**AD. 10. Odluka o sufinanciranju programa rane intervencije**

Pročelnica nastavlja da smo u ovom slučaju ponukani zahtjevom obitelji Sanje Sedlić i Maria Jurković. Naime, na prošlim sjednicama iskomunicirana je Odluka o sufinanciranju smještaja u V. osnovnoj školi u Bjelovaru na 4 sata, gdje djevojčica dobiva određenu pomoć. Nadalje, djevojčica odlazi i 1-tjedno u Križevce, u obrt specijaliziran za podršku roditeljima i djeci. Ovaj obrt ima sve uvjete potvrđene Rješenjem Ministarstva rada, mirovinskog sustava, obitelji i socijalne politike. Uključen je trošak puta i trošak edukacije.. Kalkulacija je, prema ponudi obrta, te uključuje četiri odlaska mjesečno (1x tjedno), u iznosu 136,00 EUR. Nadalje, u Odluci je navedeno da je predviđeni iznos 70% od tih 136,00 EUR. Slijedom navedenoga, Općina bi potpisala ugovor s tim obrtom.

Bez rasprave jednoglasno, s osam (8) glasova „ZA“ (Anka Markač, Zvonko Barilarić, Mirjana Mikulić, Senka Jambrišak, Josip Marković, Vlado Krpan, Tomislav Šunjić i Marija Riđanović) usvojena je **Odluka o sufinanciranju programa rane intervencije**.

*(Odluka o sufinanciranju programa rane intervencije nalazi se u privitku ovoga zapisnika i čini njegov sastavni dio)*

**AD. 11. Razno**

Predsjednik vijeća poziva vijećnike da se jave za riječ ukoliko imaju neka pitanja, prijedloge ili primjedbe. Nekoliko vijećnika/vijećnica se javlja za riječ, kako slijedi dalje.

Vijećnica Anka Markač ima pitanje vezano za prilaznu cestu uz groblje u Potoku, zahtjev vezan za nasipavanje te prilazne ceste. Načelnik odgovara da vremenske prilike zimi ipak nisu pogodne za radove ove vrste, kao što je npr. nasipavanje. Pročelnica se nadovezuje kako svaki mjesni odbor ima svoju obvezu dostaviti svoj plan. Jedino je Begovača dostavila svoj.

Vijećnik Marković iz Ruškovca ima pitanje vezano za jedno imanje u centru sela. S obzirom da je vrlo zapušteno zanima ga kome ono sada pripada, trenutno. Načelnik odgovara da je on ranije prisustvovao i pojedinim ostavinskim raspravama u Zagrebu, te da se sve još uvijek vodi na pokojnome.

Vijećnik Barilarić ima pitanje vezano za odvoz smeća u Gornjoj Garešnici, odnosno s odvozom istoga, s obzirom da ljudi nasumično ostavljaju vreće sa smećem, te pitanje vezano za nabavu ogrjeva (peleta) za dom u vrijeme zimskih mjeseci. Nadalje, vijećnik pojašnjava kako je postavljen kontejner za papir, međutim taj kontejner Komunalac nije praznio otkad je i postavljen. Kako automobili prolaze tako i smeće ostavljaju (dakle, sve, pa čak i koferi…). Načelnik odgovara kako je potrebno nazvati da se to riješi. Što se peleta tiče, načelnik je priupitao: „*S kim imamo ugovor, ima li to „KTC*“?“. Nadalje, načelnik pojašnjava kako kupnja peleta za dom nije nikakv problem.

Vijećnica Mirjana Mikulić ima pitanje vezano za pipu (neki je kvar na slavini) u domu u Šimljani. Naime, načelniku jest poznato da je obaviješten domar, te da se je kupovalo po pitanju toga. Od toga je prošlo gotovo dva mjeseca, te je konstatirano da će se razgovarati s domarom.

Predsjednik općinskog vijeća se zahvaljuje svima na dolasku, te zaključuje 16. sjednicu Općinskog vijeća u 13:20 sati

**ZAPISNIČAR: PREDSJEDNIK OPĆINSKOG**

**Vesna Juretić, dipl.iur. VIJEĆA:**

 **Tomislav Šunjić, dipl. ing građ.**